སྭརོམཏེརྣིདྷིཀོཥོནཱམ།
བོད་སྐད་དུ། ངག་གི་དབང་ཕྱུག་ལྷ་མོ་དབྱངས་ཅན་མ་ལ་བསྟོད་པ་ཚངས་སྲས་
བཞད་པའི་སྒྲ་དབྱངས་བློ་གྲོས་ཀྱི་གཏེར་མཛོད་ཅེས་བྱ་བ། བླ་མ་དང་ལྷག་པའི་ལྷ་
དབྱངས་ལྡན་མའི་ཞབས་ལ་དུས་ཐམས་ཅད་དུ་ཕྱག་འཚལ་ལོ། །རབ་བརྗིད་ཨརྐ་
བརྩེགས་པ་གྱེན་འཕྱུར་བཅུ་གཉིས་བདག་པོའི་འོད་རྣོན་ལན་བརྒྱར་གྱོན་པས་འགྲན་
པའི་གོ་སྐབས་རིང་དུ་རབ་སྤངས་ཁྱིམ་ཟླའི་སྐུ། །གདངས་སྙན་ཏམྦུ་ར་ཡི་རྒྱུད་མང་
སྐྱེངས་བྱེད་སྒྲ་འཛིན་དམ་པའི་ཤིང་རྟ་ཆེར་འོང་ཙམ་གྱིས་གཞལ་མེད་དགའ་བདེར་
3

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། · ༼བ
རབ་སྤྱོད་ཚངས་པའི་གསུང༌། །ཇི་སྙེད་ཤེས་བྱའི་ཚོགས་ཀུན་འབྲས་ལྡན་དུས་ཀྱི་
ཀུན་གསལ་ལམ་ལ་ཆུ་སྲིན་གྲོང་ཁྱེར་དགའ་བྱེད་དཀྱིལ་འཁོར་ཡོངས་སུ་རྫོགས་ལྟར་
གསལ་བའི་ཐུགས། །དུས་གསུམ་རྒྱལ་བ་ཀུན་གྱི་ཡུམ་གྱུར་དྲན་པ་ཙམ་གྱིས་བློ་གྲོས་
སྣང་བ་མཆོག་སྩོལ་རྡོ་རྗེ་དབྱིངས་ཀྱི་དབང་ཕྱུག་མ་ལ་གུས་པས་འདུད། ༡ །རབ་
ཡངས་ལྟ་ན་སྡུག་པའི་ཕོ་བྲང་དབུས། །རབ་དཀར་སྦྲང་རྩིའི་རྒྱལ་མཚན་བཞད་
པའི་སྟེང་། །རབ་གང་གཉིས་སྐྱེས་བདག་པོའི་(༣བ)དཀྱིལ་འཁོར་རྩེར། །རབ་མཛེས་
འདྲེན་བྱེད་བདུད་རྩི་གསར་པ་ཡི། ༢ །གང་སྐུ་དཀར་འཇམ་ཡིད་འོངས་མཛེས་པ་
ལ། །མཚན་བཟང་ལང་ཚོའི་དཔལ་གྱིས་སྤུད་པ་འདི། །མཐོང་བས་ཀེ་ལ་ཤ་ཡི་ས་
འཛིན་དག །མ་བཟོད་གནོད་སྦྱིན་ཕྱོགས་སུ་མངོན་པར་བྲོས། ༣ །འདྲེན་བྱེད་ལྟ་
བས་མི་ངོམས་ཁྱོད་ཞལ་ལ། །འོད་དཀར་ཅན་མཚུངས་སྨྲ་བ་ངེས་པར་བརྫུན། །
བདེན་ན་སྐབས་གསུམ་བདག་པོའི་གནམ་རུ་ལྟར། །མ་འདྲེས་ཁྱབ་བྱེད་ཀུ་མུད་
གཉེན་ལས་ཅི། ༤ །མགོ་སྐྱེས་ཨ་སངྒ་འདི་བྱེད་པོ་ཡིས། །ཀུན་གསལ་མཛེས་མའི་
ཚོགས་ཀུན་ཡོལ་གོའི་ནང་། །བསྡུས་ཏེ་འོད་བཀྲའི་ཡན་ལག་གིས་བཞུ་བ། །དབུ་
དང་སྣང་བྱེད་གོང་དུ་བྱུགས་སམ་སྙམ། ༥ །དཔལ་ཁྱིམ་རྟ་བདུན་བདག་པོའི་དཀྱིལ་
འཁོར་གྱིས། །ཕྱེ་འདྲའི་ཞལ་གྱི་སོ་གོས་མངོན་གསལ་བས། · །ཁོ་བོའི་འོད་མདངས་
ཕྲོགས་ཞེས་རྒོད་མ་ཁ། །སྐྲག་སྟེ་ལྷོ་ཕྱོགས་རྒྱ་མཚོའི་མཐའ་རུ་ཡིབ། ༦ །སྤོས་གླང་
ལས་བྱུང་མུ་ཏམ་མཁའ་མཚོའི་གྲངས། །སྲད་བུར་བརྒྱུས་ལྟའི་གཉིས་སྐྱེས་སྤྲིན་འདྲའི་
དབུས། །འཇུག་བརྒྱ་ལྟ་བུའི་རོ་འཛིན་འཁྱུག་པ་ལས། །དབྱར་རྔ་དང་མཚུངས་རིག་
བྱེད་སྒྲ་བསྒྲགས་པས། ༧ །དེ་ཚེ་ཆུ་སྐྱེས་མངལ་དང་པད་དཀར་མིག །མེ་སྐྱེས་
མཆོད་སྦྱིན་བརྒྱ་པ་དབྱངས་བདག་སོགས། །དྲེགས་ལྡན་གར་མཁན་ཚོགས་ཀྱི་ཁེངས་
པ་རྣམས། །བཏང་སྟེ་ཁྱེད་ཀྱི་ཞབས་སེན་མདོངས་སུ་བསྟེན། ༨ །འཇམ་མཉེན་
འཛིན་བྱེད་ཟུང་གི་འདབ་བརྒྱའི་རྩེར། །དབང་པོའི་གྲངས་ལྡན་སོར་མོའི་གེ་སར་
ལས། །ཤིང་འཁྱོག་ར་ཡིག་གཉིས་པའི་ཕུལ་བྱུང་དབྱངས། །བཅུད་ལྡན་བདག་པོའི་
4

བདེ་གཤེགས་སྲས་བཅས་ཀྱི་བསྟོད་ཚོགས་དངོས་གྲུབ་རྒྱ་མཚོའི་གཏེར་མཛོད། ༼༡༥༽
སྒྲ་འཛིན་གསལ་མཐོང་དུ། ༩ །འོངས་པས་གན་དྷརྦྷ་དེ་ལྷོ་ཕྱོགས་ཀྱི། །དགའ་བའི་
ཚལ་(༤ན)དེར་སོང་སྙམ་ཡིད་བློང་པས། །ཅི་བྱ་བརྟོལ་མེད་གྱུར་ཏེ་བཤོལ་མེད་
མའི། །མེ་ཏོག་ལམ་གྱི་པདྨའི་མིག་ཏུ་ཞུགས། ༡༠ །སྐུ་སྟོད་ཁ་བའི་རྡུལ་བརྩེགས་
དབང་པོ་ལ། །འཆི་མེད་བདག་པོའི་མཚོན་ཆས་འཁྱུད་འདྲ་བའི། །རིན་ཐང་གཞལ་
དུ་མེད་པའི་ལྷ་རྫས་ཀྱིས། །མངོན་པར་ཀླུབས་པའི་ཕང་ཕུང་རབ་ཏུ་གཡོ། ༡༡ །
ཁྱོད་ཀྱི་ཉེར་ལེན་བྱང་ཁོག་ལྷ་ལམ་ལ། །ལོག་སྐྱེས་ཆུ་འཛིན་གཡོས་པའི་ཟིལ་མངར་
གྱི། །གྲུ་ཆར་འཐུང་སྙམ་དཎྜི་མཆུ་སྨྱུང་མ། །རབ་དགའི་མེ་ལོང་སྙན་པའི་སྐད་
འབྱིན་པས། ༡༢ །གཙུག་ལག་རྨོངས་པའི་ཚད་ནད་ཀྱིས་གདུངས་པའི། །མཛངས་
པར་རློམ་པའི་ལག་ལྡན་ཕོན་པོ་རྣམས། །སྔོན་ཆད་ཐོས་འཛིན་ཁུང་བུར་མ་འོངས་
པའི། །སྒྲ་འདི་ཅི་སྙམ་ལག་པའི་ངར་སྐད་སྒྲོག ༡༣ །རྒྱ་མཚོ་དུས་ཀྱིས་བཅིངས་
པའི་སྒྱུ་རྩལ་གྱིས། །མཐོང་ཁ་རབ་རྒྱས་གསེར་ག་བདུན་པའི་ཡུལ། །ཕྲ་ལྡེམ་
འགྱིང་བག་གཡོ་བའི་མཛེས་སྡུག་གི། །རྣམ་འགྱུར་འབབ་ལྡན་འཐུང་ཕོད་ལྟར་ཤར་
པས། ༡༤ །ལང་ཚོའི་ཉམས་ཀྱིས་མངོན་པར་དྲེགས་པ་ཡི། །ལེགས་བྲིས་རྐེད་མེད་
རྒྱུ་སྐར་ལྟ་བུའི་དབུས། །ཐིག་ལེ་མཆོག་མ་ངན་སྤོང་བུར་མཚུངས་པ། །འདྲེན་བྱེད་
ལམ་ནས་མངོན་ཤེས་དྲུག་ལྡན་གྱི། ༡༥ །མཁྱེན་པས་མངོན་པར་གསལ་བས་གསེར་
མངལ་ཅན། །སྣང་བྱེད་དུཿ ཁས་མནར་བའི་སྐྱི་བུན་གྱི། །འཚོལ་འདར་གདུང་བས་
སྟེང་དང་ཕྱོགས་བཞི་རུ། །འབྱུང་བའི་གྲངས་ཀྱི་མ་སྟ་ཀ་སྤྲུལ་པས། ༡༦ །ཡིད་ཀྱི་
ཤིང་རྟས་དྲངས་སྙམ་མགྲིན་སྔོན་ཅན། །གནམ་པོས་ལྡེམ་པོར་གྱུར་པར་རབ་སེམས་
ནས། །མྱོས་པས་ཐ་སྙད་སྟོན་བྱེད་ཡལ་ག་ཡིན། །སྤྱི་བོའི་སྲ་ཐ་(༤བ)མ་ན་མངོན་
པར་བཅད། ༡༧ །འོན་ཏང་གཡེམ་པའི་གདེངས་ཀ་གཟུགས་ཀྱི་ཚུལ། །དྲན་པ་
མངོན་པར་གྱུར་ནས་སྦྱོང་སླད་དུ། །དོ་ཀེར་གནས་ནས་སྐལ་ལྡན་ཤིང་རྟའི་རྒྱུན། །
ཕབ་སྟེ་ཁྱོད་ཀྱི་ཞབས་བསིལ་ཚུལ་དུ་ཕུལ། ༡༨ །གསུས་ཁྱིམ་ཁྲ་ར་ས་ནའི་རྐང་
འཐུང་ལས། །བྱུང་བའི་མཆོག་ཅན་མེ་ཚེལ་ངོས་དག་ཏུ། །རཏྣ་འཁྱིལ་འདྲའི་གཟུགས་
+
5
Qn

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
བརྙན་ཤར་བ་ལས། །བསམ་འཕེལ་དབང་གི་རྒྱལ་པོའི་དངོས་གྲུབ་དག ༡༩ །སྤྲིན་
བྱུང་དུས་ཀྱི་རླུང་གི་འབྲས་བུ་ལྟར། །ཏེ་པོར་ཕབ་པས་འོད་མདས་ཚ་བོ་དག །འཁུ་
བས་ཡ་ལད་རབ་བགོས་ཤ་སྟ་ཐོགས། །གཏུམ་དྲག་བརྔམ་པའི་དཔུང་གིས་བསྐོར་
བར་ངེས། ༢༠ །བགྲོད་བྱེད་ཧ་རི་ཙནྡན་སྡོང་བུ་ལ། །སྨད་གཡོག་ལོ་འདབ་འཕུར་
ལྡིང་རབ་གཡོ་ཞིང༌། །དྲེགས་ལྡན་ནོར་འཛིན་ཡན་ལག་མཆོག་གི་རྩེར། །སྡོང་རྐང་
ཞབས་འཚེར་རྣམ་པར་གཡོ་བ་ཡི། ༢༡ །བློ་གྲོས་རབ་རྨོངས་སྡེག་ཆས་རྨག་པའི་
མཐུས། །རྣམ་དཔྱོད་ཉེར་ལེན་རྨོངས་བརྟུལ་ཉི་བུ་ཡི། །མཆེ་ཕྲག་འགྲོ་ཉེའི་མཁས་
རློམ་ལེགས་བྲིས་ལ། །ལེགས་པར་བཤད་པའི་གསོས་སྨན་མཆོག་ཏུ་རྨད། ༢༢ །
ཚངས་སྲས་ཁྱོད་སྐུ་རྣམ་པར་དྲང་ཡང་ཐོར་ཚུགས་ཅུང་ཟད་གཡོན་དུ་ཡོ། །ཞལ་
ཁྱིམ་རྒྱ་མཚོ་སྐྱེས་ལྟར་དཀར་ཡང་ཟུར་ཕུད་སྟང་ཟིལ་བརྩེགས་ལྟར་ནག །མཐོང་
ཁ་གླང་འཇོམ་སྟོད་ལྟར་རྒྱས་ཀྱང་རྐེད་པ་ཨུཏྤལ་སྐྲ་ལྟར་ཕྲ། །ཀུན་ལ་ཚད་མེད་བཞི་
དང་ལྡན་ཡང་བདེ་འབྱུང་གཙུག་གི་ཚེ་བདག་ཕྲོགས། ༢༣ །གང་དེའི་རྣམ་འགྱུར་
སྨྲ་བའི་འབབ་སྟེགས་ཀྱིས། །བསྐལ་པར་བརྗོད་ཀྱང་བགྲང་བའི་གནས་མིན་
པའི། །རྣམ་མང་ཡོན་ཏན་ཕུང་པོའི་ཕུལ་བྱུང་གཏེར། །(༥ན)མ་ལུས་གཏེར་དུ་བསྡུས་
པའི་གཟུགས་སྐུ་ལ། ༢༤ །བྲང་འགྲོ་སོ་ལིའི་ཤ་མཆོག་མཉྫུ་རི། །གྷ་ཏ་པུཎྜ་མཐོན་
ཀ་ཆེན་པོ་དང༌། །ག་ཀ་ཎཱི་ལ་པད་རཱག་བཻ་ཛ་རཱ། །རབ་ལྗང་མརྒད་སྲོག་ལྡན་དམར་
པོ་དང༌། ༢༥ །མྱོས་པའི་རྡུལ་ལྡན་བྲང་འགྲོ་ལས་འོངས་པའི། །གྲོལ་ཅན་ཛམྦུ་ནཱ་
དི་རྡོ་བ་དཀར། །ནོར་བུའི་འཁྲི་ཤིང་ལ་སོགས་སྦྱིན་དག་དང་། །མི་ཞོན་ཉ་དྲུག་བུ་
དང་ན་རཿ སོགས། ༢༦ །ཀུན་གྱི་ནོར་བུའི་ཚོགས་རྣམས་བྱེད་པོ་ཡིས། །གཅིག་ཏུ་
རབ་བསྡུས་རིན་ཐང་ཚད་མས་ཀྱང༌། །ལྷ་ལམ་མཐའ་ལྟར་གཞལ་དུ་མེད་འདི་
ལ། །བི་ཤྭ་ཀརྨའི་འཛིན་བྱེད་སོར་མོ་ཡིས། ༢༧ །སྣ་ཚོགས་ཐབས་མཁས་འཕྲུལ་གྱི་
ཟློས་གར་ལས། །ཅོད་པན་ཀརྞ་ཀཱ་དང་སྒྲ་འཛིན་འཁྱིལ། །མགུར་ན་སྤ་དང་དཔུང་
གདུབ་ཀ་ཊ་ཀ །སོར་གདུབ་མཉྫི་ར་དང་འོག་པག་སོགས། ༢༨ །རྣམ་མང་སྤེན་
6

བདེ་གཤེགས་སྲས་བཅས་ཀྱི་བསྟོད་ཚོགས་དངོས་གྲུབ་རྒྱ་མཚོའི་གཏེར་མཛོད། ༼༡༥༽
པའི་ཏོག་འོད་ཕོན་པོ་ཡིས། །ལེགས་པར་སྤྲས་པའི་གཟི་འོད་འབར་བ་དང་། །གང་
སྐུའི་ཡེ་ཤེས་འོད་ཀྱི་ཕུང་པོ་དག །ཕན་ཚུན་འདྲེས་འདྲའི་འོད་ཀྱི་དྲ་བ་ཡིས། ༢༩ །
དབང་གཞུ་འཁྱིལ་འདྲའི་འོད་ཟེར་ལྟ་བུ་ཡི། །སྣང་ཚུལ་རོ་འཛིན་ལམ་ལས་ཕྱི་རོལ་
ཏུ། །རབ་གྱུར་སྔ་ན་མེད་པའི་སྣང་བྱེད་ཀྱིས། །ཟིལ་མངར་གཡོ་བའི་སྒྲ་སྙན་དབྱར་
གྱི་རྔ། ༣༠ །ལེགས་བྲིས་གཙུག་ཕུད་ཅན་གྱི་སྒྲ་འཛིན་དུ། །འོངས་པས་དགའ་བའི་
གར་སྟབས་བསྒྱུར་བ་ཡི། །ཚུལ་དེར་འཇུག་པ་བཅུ་པ་བལྟ་བ་ལ། །རིངས་པས་སྐྱ་
རེངས་ནུ་བོ་ཞོན་པར་ངེས། ༣༡ །ཁྱོད་ཀྱི་རི་མ་གསུམ་པའི་གསོ་མེད་ལ། །ཚངས་
དབྱངས་རླུང་གི་ཤིང་རྟའི་བྱེད་པོ་ཡིས། །ལྔ་རིག་ཆར་གྱིས་གདུལ་བྱའི་བློ་གྲོས་
ཀྱི། །ལྗོན་ཤིང་རྒྱས་(༥བ)འདི་ས་གསུམ་དགའ་བའི་དཔལ། ༣༢ །གང་ཐུགས་ཇི་ལྟ་
ཇི་སྙེད་ཆོས་རྣམས་ཀུན། །སྒྲིབ་མེད་གསལ་བར་གཟིགས་ལ་ཡ་མཚན་ཅི། །
རྗེས་ཐོབ་ངང་དུའང་མི་འགྱུར་བདེ་ཆེན་ལ། །རྟག་ཏུ་སྙོམས་པར་འཇུག་འདི་ཨེ་མ་
མཚར། ༣༣ །རབ་འབྱམས་མཁྱེན་པའི་མཁའ་ལམ་ཡངས་པ་ལས། །འཕགས་ཚོགས་
ཡན་ལག་དྲུག་པས་བགྲོད་པའི་ཚེ། །ཕ་མཐར་མ་གྱུར་རྨུགས་པས་ཡེ་ཤེས་ཀྱི། །ལུས་
འདེགས་འཁུར་གྱི་ངལ་བ་ཅིས་མ་བཏང༌། ༣༤ །ལུས་ཅན་ཀུན་ལ་བྱམས་བརྩེའི་
དཔུང་ཚོགས་ཀྱིས། །ལུས་པ་མེད་པའི་ཚངས་བཅོམ་སྡེར་བཅས་རྣམས། །ལུས་
སྲོག་བྲལ་ལ་ཐུག་འདྲའི་དངངས་སྐྲག་གིས། །ལུས་མེད་ཟོལ་གྱི་བརྫུ་ལ་རྣམ་པར་
བརྟེན། ༣༥ །འཇིགས་རུང་དྲག་ཤུལ་གར་ཉམས་བསྟན་ཙམ་གྱིས། །སྲིད་གསུམ་
གནས་པའི་བདུད་སྡེའི་དཔུང་ཚོགས་རྣམས། །སྲིད་གསུམ་གཞན་དུ་འབྲོས་པའི་
མཐུ་མེད་པས། །འཇིགས་བྱེད་གཙོ་མོ་ཁྱོད་ཀྱི་བྲན་དུ་མཆིས། ༣༦ །དཔལ་ལྡན་
རྒྱལ་བ་རྣམས་ཀྱི་རྣམ་མང་ཡོན་ཏན་ཕུང་པོ་ཀུན། །ཀུན་ནས་མ་ལུས་རབ་བསྡུས་
རབ་ཡངས་མཁའ་ལྟར་གསལ་བའི་བློ། །བློ་གྲོས་སྣང་བ་མཆོག་སྩོལ་མཆོག་ཏུ་འགྱུར་
མེད་བདེ་བ་ཆེ། །ཆེས་ཆེར་རབ་ཏུ་རྒྱས་མཛད་རྒྱས་སོགས་ལས་ཀུན་བསྒྲུབ་པའི་
དཔལ། ༣༧ །དཔལ་གྱི་དུམ་བུ་ལྟ་བུར་དཀར་མཛེས་དཔག་བསམ་ལྗོན་པའི་སྐུ། །སྐུ་
:
7

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
གསུམ་མི་ཟད་རྒྱན་གྱི་འཁོར་ལོའི་ཡལ་འདབ་འབྲས་བུས་བརྗིད། །བརྗིད་པས་
འགྱིང་བའི་གར་གྱི་ཉམས་ལྡན་ཚངས་སྲས་ངག་གི་ལྷ། །ལྷ་མཆོག་ལྷག་པའི་ལྷ་དེར་
ལུས་ངག་ཡིད་གསུམ་གུས་པས་འདུད། ༣༨ །དེ་ལྟར་ངག་དབང་ལྷ་མོའི་རྣམ་མང་
ཡོན་ཏན་ཕོན་པོའི་མེ་ཞལ་ལམ་ཡངས་པར། །མངོན་པར་ལྡང་(༦ན)བའི་མཐའ་བྲལ་
འཁོར་ལོའི་བགྲོད་བྱེད་སྟུག་པོ་རྣམ་པར་རབ་གཡོ་ཞིང་། །བསྟོད་ཚིག་སྙན་པའི་
དབྱར་རྔ་རབ་བསྒྲགས་ཐུགས་རྗེའི་རླུང་གི་འབྲས་བུའི་ཚོགས་བབས་པས། །བདག་
བློ་ཡོངས་འདུའི་དབང་པོར་ཕྱོགས་ཀྱིས་བཅིངས་པའི་རིག་གནས་གདུ་བུས་བརྒྱན་
གྱུར་ཅིག ༣༩ །སྟོབས་བཅུ་མངའ་བའི་བློ་གྲོས་རྣམ་པར་རྒྱལ་བའི་ཁང་བཟང་
དུ། །མདོ་རྒྱུད་གཞུང་ལུགས་མེ་སྦྱིན་སྐྱེས་ཀྱི་ཚོགས་ལ་དབང་སྒྱུར་ཞིང་། །ཕས་རྒོལ་
བཅུད་བྲལ་ལས་རྒྱལ་གྲགས་པ་དྲི་བསུང་ཁྱབ་མཛད་པའི། །རྒྱལ་བ་གཉིས་པའི་
འཆི་མེད་བདག་པོའི་བཤད་སྒྲུབ་བསྟན་པ་དང༌། ༤༠
ལུགས་ས་འཛིན་དཀར་པོར་གནས་ལྔ་རིག་པའི་ལུས་སྟོབས་རྩལ་གསུམ་རབ་རྫོགས་
ཤིང༌། །སྙན་དངགས་གཙུག་ཕུད་འཁྱིལ་ལྟར་རབ་རྒྱས་མངོན་བརྗོད་རྣམ་གནོན་
།ཁྱད་པར་གཙུག་ལག་གཞུང་
ཟླ་བ་འཛུམ་བྱེད་ལྟར་རྣོ་མཆེ་སྡེར་བགྲད། །སྡེབ་སྦྱོར་ཀཱཉྩ་ནམ་གྱི་ལེགས་བྱེད་དག་
གིས་རབ་སྤུད་ཟློས་གར་སྐད་གསང་མཐོན་པོ་བསྒྲག་མཛད་པའི། །ཐོས་ལྡན་རི་
དྭགས་དབུས་ན་ཤོང་ལོ་གདོང་ལྔའི་དབང་པོའི་ལུགས་བཟང་རྫོགས་ལྡན་བཞིན་དུ་
རྒྱས་གྱུར་ཅིག ༤༡ །ཅེས་ངག་གི་དབང་ཕྱུག་ལྷ་མོ་དབྱངས་ཅན་མ་ལ་མངོན་རྟོགས་
ཀྱི་རིམ་པ་དང་མཐུན་ཅིང༌། ཕུལ་བྱུང་བསྟོད་པ་ཨ་མ་ར་ཀོ་ཥ། ཚིག་གཏེར་རྩ་
འགྲེལ་སོགས་ཐ་སྙད་ཀྱི་གཙུག་ལག་རྒྱ་མཚོའི་ཆེན་པོའི་ཕ་རོལ་ཏུ་སོན་པའི་རྒྱ་བོད་
ཀྱི་མཁས་པ་རྣམས་ཀྱི་གཞུང་ལུགས་ལས་ལེགས་པར་བྱུང་བའི་གཏམ་རྒྱུད་རྣམས་
དང་སྦྱར་བའི་བསྟོད་པ། ཚངས་སྲས་བཞད་པའི་སྒྲ་དབྱངས་བློ་གྲོས་ཀྱི་གཏེར་
མཛོད་ཅེས་བྱ་བ་འདི་ནི། ཐུབ་བསྟན་གསེར་ལྡན་གྱི་དབུས་སུ་ས་འཛིན་དབང་པོ་
ལྟར་མངོན་པར་འཕགས་པའི་སློབ་དཔོན་རིན་པོ་ཆེ་༦བ)དཀོན་མཆོག་ཆོས་འཕེལ་
8

བདེ་གཤེགས་སྲས་བཅས་